Сөүлд ирвэл метрогоор явах нь илүү хямд зардалтай. Гэхдээ боломжийн үнээр, түүх дурсгалын олон газрыг нэг өдөрт багтааж үзэх хүсэлтэй байвал Seoul City Tour Bus их зүгээр шүү. 
Одоогоор өдөр, оройн 2 чиглэлээр жуулчны , 2 давхар битүү, 2 давхар задгай гэсэн 3 төрлийн автобусаар үйлчилгээгээ явуулж байгаа. Чиглэл, цагаасаа шалтгаалаад автобус нь өөр, сонгоод сууж болно. Дулаан өдөр 2 давхар задгайд суувал их гоё. Дотроо англи, хятад, япон хэлээр танилцуулга хийдэг.

1. Өдрийн аялал / 9:30-16:30, 30 мин тутамд явна/
Сөүлийн төв талбай буюу Кванхуамүнээс  эхлээд Хөх ордон, түүх дурсгалын газар, музей , жуулчид хамгийн ихээр очдог Намсан Таур, Мёндун гэх мэт 15 зогсоол дээр зогсоно. Нэг газраа буугаад тойрч үзэж яваад дахиад тэр буудлаасаа билетээ үзүүлээд дараагийн автобусанд суугаад явж болно. Үнэ нь том хүн 30000вон, хүүхэд 20000 вон.

2.  Шөнийн аялал. /19цагт 1 удаа/
Хан мөрөн даган, шөнийн Сөүлтэй танилцах боломжтой.  Квахуамүн талбайгаас эхлээд  Банпу, Сонсү, Ханнам гэх Хан мөрний 3 том гүүрээр гарч, хан мөрний эрэг, цэцэрлэгт хүрээлэнгүүдийг харах боломжтой - Намсан цамхаг /30 мин зураг авах цаг өгдөг/- Намдэмүн шөнийн зах - Чонгэ талбай нийт 8 буудал явна. 
Том хүн 27000вон, хүүхэд 17000вон

Нэмээд Панорама, Ганнамын эргэн тойронд 2 аялал удахгүй нээгдэх юм байна лээ. Мөн билетээ үзүүлээд хөнгөлөлт эдлэж болох газрууд байдаг. Төөрч будилж, хайж явахгүй, тухтай аялах боломжтой шүү